
DR 30.11.2017                                                           117                   

 
Dr. Tan Seng Giaw [Kepong]: Tuan Pengerusi, ini memang satu usul yang 

penting, sebenarnya ini perlu dibuat lebih awal lagi kerana kemudahan kesihatan dan 
juga universiti-universiti kena bayar dan ini menambahkan beban kepada pesakit. Saya 
nampak Yang Berhormat Padang Rengas tidak berminat kerana di situ tidak ada 
kemudahan kesihatan swasta dan tidak ada universiti. Saya akan bantu dia, cadang 
supaya Universiti Sultan Azlan Shah itu ada Kolej Perubatan, diadakan di Padang 
Rengas.  

 Dato’ Haji Mahfuz bin Haji Omar [Pokok Sena]: Setuju, setuju! 

 Dr. Tan Seng Giaw [Kepong]: [Ketawa] Lain kali dia berminatlah tu. Tuan 
Pengerusi, adakah dengan adakan usul ini diluluskan, itu barang-barang bukan sahaja 
alat-alat dan sebagainya akan dikecualikan GST. Bolehkah Yang Berhormat terangkan, 
apakah sahaja yang dikecualikan GST di kemudahan di hospital. 

 

7.52 mlm 

 Tuan Manivannan a/l Gowindasamy [Kapar]: Terima kasih Tuan Pengerusi, 
ini berkaitan dengan GST untuk Penjagaan Kesihatan Swasta dan juga Hospital dan juga 
universiti yang berkaitan dengan penjagaan kesihatan. Tiada GST lagi, saya 
mengucapkan tahniah kepada Kementerian itu adalah satu pendekatan yang terbaik 
khususnya kepada penjagaan kesihatan dan juga kolej dan juga universiti.  

 Akan tetapi, saya risau, kadang-kadang kita buat pendekatan begini selepas itu 
dua tahun, tiga tahun kemudian kita menaikkan balik. So, saya minta jasa baik Yang 
Berhormat Menteri untuk memberi komitmen bahawa benda ini akan diteruskan tanpa 
ada sebarang gangguan untuk perkhidmatan-perkhidmatan yang berkaitan dengan 
universiti dan pendidikan, baik kita bagi GST sifar sekurang-kurangnya. Ya silakan. 

 Dr. Lee Boon Chye [Gopeng]: Sedikit sahaja, Cuma untuk hospital di bawah 
universiti khususnya sebagai contoh UMMC. Di mana sebahagian daripada UMMC ini 
adalah swasta. Jadi bagaimana pengecualian GST itu untuk pesakit yang di hospital 
awam dan pesakit yang menikmati bahagian private wing di UMMC ini. Apakah cara 
untuk mengasingkan private wing dan yang bayaran kerajaan. 

 Dr. Hajah Siti Mariah binti Mahmud [Kota Raja]: Saya juga ingin penjelasan 
Yang Berhormat Kapar. Sekarang ini hospital swasta memang kita tahu exempted dan 
sekarang ini hospital pengajar juga akan di-exempted, dikecualikan. Cuma soalannya 
ialah begini, walaupun hospital pengajar ini, dia exempted from GST, saya tertanya-tanya 
sama ada input dia, dia beli barang, dia beli supply dan sebagainya, sudah tertentu dia 
terpaksa membayar inputnya.  

Jadi kalau dia tidak boleh mengenakan GST, maknanya dia akan menaikkan 
harga ataupun bayaran terutamanya kepada pesakit-pesakit yang datang kepada situ. 
Jadi bolehkah jelaskan sedikit mengenai zero rated dengan exempted  ini, kesannya atas 
harga servis yang diberi. Terima kasih. 

Tuan Manivannan a/l Gowindasamy [Kapar]: Saya minta jasa baik Tuan 
Pengerusi izinkan kedua-dua Yang Berhormat Gopeng dan Yang Berhormat Kota Raja 
dimasukkan ke dalam ucapan saya dan Yang Berhormat Timbalan Menteri boleh 
menjawab.  

Pada waktu yang sama saya ingin bagi pandangan saya khususnya untuk 
pendidikan dan juga kesihatan, kalau boleh GST tidak boleh dikenakan. Ini adalah untuk 
manfaat bersama, khususnya untuk masa kini. Kalau yang ini juga boleh dipanjangkan 
untuk bekalan ubat, khususnya untuk penyakit-penyakit kronik. Kita telah bincang 
panjang lebar beberapa kali kita telah bangkitkan tentang harga ubat yang semakin hari 
semakin meningkat.  

Sekiranya ada komitmen daripada kerajaan juga untuk memastikan ubat tidak 
dikenakan cukai dan sebagainya itu akan manfaatkan banyak masyarakat di bawah. 
Selain daripada ubat, ada juga beberapa kali saya telah bangkitkan beberapa peralatan-
peralatan yang diperlukan untuk masyarakat seperti kerusi roda dan sebagainya. Saya 
mengetahui bahawa kerusi roda telah di-exempted GST kalau tidak silap saya baru-baru 
ini.  

 

 

 



Dr. Tan Seng Giaw [Kepong]: Tuan Pengerusi, ini memang satu usul yang penting, sebenarnya ini perlu dibuat lebih awal lagi kerana kemudahan kesihatan dan juga universiti-universiti kena bayar dan ini menambahkan beban kepada pesakit. Saya nampak Yang Berhormat Padang Rengas tidak berminat kerana di situ tidak ada kemudahan kesihatan swasta dan tidak ada universiti. Saya akan bantu dia, cadang supaya Universiti Sultan Azlan Shah itu ada Kolej Perubatan, diadakan di Padang Rengas. Dato' Haji Mahfuz bin Haji Omar [Pokok Sena]: Setuju, setuju! Dr. Tan Seng Giaw [Kepong]: [Ketawa] Lain kali dia berminatlah tu. Tuan Pengerusi, adakah dengan adakan usul ini diluluskan, itu barang-barang bukan sahaja alat-alat dan sebagainya akan dikecualikan GST. Bolehkah Yang Berhormat terangkan, apakah sahaja yang dikecualikan GST di kemudahan di hospital. 7.52 mlm Tuan Manivannan a/l Gowindasamy [Kapar]: Terima kasih Tuan Pengerusi, ini berkaitan dengan GST untuk Penjagaan Kesihatan Swasta dan juga Hospital dan juga universiti yang berkaitan dengan penjagaan kesihatan. Tiada GST lagi, saya mengucapkan tahniah kepada Kementerian itu adalah satu pendekatan yang terbaik khususnya kepada penjagaan kesihatan dan juga kolej dan juga universiti. Akan tetapi, saya risau, kadang-kadang kita buat pendekatan begini selepas itu dua tahun, tiga tahun kemudian kita menaikkan balik. So, saya minta jasa baik Yang Berhormat Menteri untuk memberi komitmen bahawa benda ini akan diteruskan tanpa ada sebarang gangguan untuk perkhidmatan-perkhidmatan yang berkaitan dengan universiti dan pendidikan, baik kita bagi GST sifar sekurang-kurangnya. Ya silakan. Dr. Lee Boon Chye [Gopeng]: Sedikit sahaja, Cuma untuk hospital di bawah universiti khususnya sebagai contoh UMMC. Di mana sebahagian daripada UMMC ini adalah swasta. Jadi bagaimana pengecualian GST itu untuk pesakit yang di hospital awam dan pesakit yang menikmati bahagian private wing di UMMC ini. Apakah cara untuk mengasingkan private wing dan yang bayaran kerajaan. Dr. Hajah Siti Mariah binti Mahmud [Kota Raja]: Saya juga ingin penjelasan Yang Berhormat Kapar. Sekarang ini hospital swasta memang kita tahu exempted dan sekarang ini hospital pengajar juga akan di-exempted, dikecualikan. Cuma soalannya ialah begini, walaupun hospital pengajar ini, dia exempted from GST, saya tertanya-tanya sama ada input dia, dia beli barang, dia beli supply dan sebagainya, sudah tertentu dia terpaksa membayar inputnya. Jadi kalau dia tidak boleh mengenakan GST, maknanya dia akan menaikkan harga ataupun bayaran terutamanya kepada pesakit-pesakit yang datang kepada situ. Jadi bolehkah jelaskan sedikit mengenai zero rated dengan exempted ini, kesannya atas harga servis yang diberi. Terima kasih. Tuan Manivannan a/l Gowindasamy [Kapar]: Saya minta jasa baik Tuan Pengerusi izinkan kedua-dua Yang Berhormat Gopeng dan Yang Berhormat Kota Raja dimasukkan ke dalam ucapan saya dan Yang Berhormat Timbalan Menteri boleh menjawab. Pada waktu yang sama saya ingin bagi pandangan saya khususnya untuk pendidikan dan juga kesihatan, kalau boleh GST tidak boleh dikenakan. Ini adalah untuk manfaat bersama, khususnya untuk masa kini. Kalau yang ini juga boleh dipanjangkan untuk bekalan ubat, khususnya untuk penyakit-penyakit kronik. Kita telah bincang panjang lebar beberapa kali kita telah bangkitkan tentang harga ubat yang semakin hari semakin meningkat. Sekiranya ada komitmen daripada kerajaan juga untuk memastikan ubat tidak dikenakan cukai dan sebagainya itu akan manfaatkan banyak masyarakat di bawah. Selain daripada ubat, ada juga beberapa kali saya telah bangkitkan beberapa peralatan- peralatan yang diperlukan untuk masyarakat seperti kerusi roda dan sebagainya. Saya mengetahui bahawa kerusi roda telah di-exempted GST kalau tidak silap saya baru-baru ini.